เปียอู๋ ร้านอาหารชื่อดังในย่านบางนา ซึ่งหลายคนแนะนำไว้ค่ะ การเดินทางสะดวกมาก อยู่ติดถนนบางนา ปากซอยทางเข้าโรงเรียน ราชวินิต บางแก้ว

ในร้านเป็นบรรยากาศแนวสวน เป็นร้านขนาดค่อนข้างใหญ่พอสมควร มีเมนูอาหารให้เลือกเยอะมากๆ ในราคาที่ไม่แพง เมนูเด็ดที่นี่เป็นเมนูเป็ดพะโล้ต่างๆค่ะแต่วันนี้ที่เรามาชิมจะเน้นไปทางซีฟู้ด ซึ่งปริมาณคุ้มค่าเกินราคามากๆ

จานแรก ปลากระพง ทอดมากรอบอร่อย รสชาติหอมกำลังดีเลย จานนี้แค่ 250 บาทเท่านั้นเอง

กุ้งใหญ่เผาเต้น คือ กุ้งแม่น้ำย่างจนสุกแล้วราดด้วยน้ำจิ้ม

จานต่อมา ปูผัดผงกะหรี่ จานนี้ก็ปูตัวโตมากๆเนื้อสดดี รสชาติพอใช้ได้เลย

ข้าวผัดปู รสชาติธรรมดาค่ะ แต่ให้เนื้อปูเยอะดี จานนี้แค่ 50 บาทเท่านั้นเองค่ะ คุ้มมากๆ หม่ำได้ 2 คนสบายๆ

ยำเนื้อย่าง เนื้อย่างมาไม่สุกมาก หอมมาก เนื้อนุ่มกำลังดี รสชาติยำจัดจ้านมากๆ

โดยรวมแล้ว ร้านนี้ถือว่าเป็นร้านที่คุ้มราคามากๆค่ะ ราคาถูก จานใหญ่